जिले में शुरू हुई किलकारी वॉयस मैसेज स्कीम
प्रतापगढ़ | गर्भवतीमहिलाओं और नवजात शिशुओं की देखभाल के लिए स्वास्थ्य एवं परिवार कल्याण विभाग किलकारी वॉयस मैसेज स्कीम अब प्रतापगढ़ जिले में शुरू हो चुकी है। सीएमएचओ डॉ. ओपी बैरवा ने बताया कि इस सेवा के माध्यम से गर्भवती महिलाओं और नवजात शिशुओं की स्वास्थ्य सेवाओं से संबंधित वॉयस मैसेज भेजे जाएंगे। स्कीम के तहत पीसीटीएस सॉफ्टवेयर में दर्ज लाभार्थी के मोबाइल नंबर पर गर्भकाल के चौथे माह से प्रत्येक सप्ताह एक वॉइस मैसेज तथा शिशु की आयु एक वर्ष होने तक यानी कि 18 माह तक स्वास्थ्य संबंधी 72 वॉयस मैसेज लाभार्थियों को उसके प्रसवकाल, प्रसव, प्रसवोत्तर (एचबीएनसी), परिवार कल्याण तथा शिशु के पूर्ण टीकाकरण किए जाने तक प्राप्त होंगे। लाभार्थी के मोबाइल नंबर पर ये सभी मैसेज 0124-3300999 नंबर से प्राप्त होंगे। यदि लाभार्थी द्वारा प्रथम वॉयस मैसेज कॉल रिसीव नहीं की गई है तो इस कॉल के अतिरिक्त उसी दिन तीन अन्य मैसेज दोबारा से भेजे जाएंगे। यदि मैसेज फिर भी लाभार्थी द्वारा नहीं सुना गया तो अगले दिन में 3 वॉयस मैसेज प्रत्येक दिवस के हिसाब से 9 मैसेज भेजे जाएंगे। इस तरह कुल 13 मैसेज प्राप्त होंगे। यदि लाभार्थी द्वारा किसी कारण से कॉल ड्रॉप कर दी गई है तो वे टोल फ्री नंबर 180030101703 नंबर पर डायल कर फिर से सुन सकती है। पहले ये स्कीम केवल 10 उच्च प्राथमिकता वाले जिलों में शुरू की गई थी लेकिन अब इसे पूरे प्रदेश में लागू कर दी गई है।
hin_Deva hin_Deva